**Jelgavas valstspilsētas pašvaldības iestāde**

**“Jelgavas pašvaldības policija” aicina darbā juristu (profesijas kods** **2611 01)**

**Prasības pretendentam:**

* profesionālā augstākā izglītība tiesību zinātnēs;
* latviešu valodas zināšanas C līmeņa 2. pakāpē;
* vismaz trīs gadu profesionālā pieredze ar amata pienākumiem saistītā jomā (vēlama pieredze pašvaldības vai valsts pārvaldē);
* izpratne par tiesvedības procesiem; zināšanas darba tiesībās, administratīvajās, civiltiesībās un krimināltiesībās;
* ļoti labas iemaņas darbā ar datoru (MS Word, MS Excel, MS PowerPoint, e-pasts, interneta pārlūkprogrammām), prasme strādāt ar biroja tehniku;
* spēja plānot un organizēt savu darbu, veicamos uzdevumus izpildīt prioritārā secībā;
* augsta atbildības sajūta, korektums, godīgums, disciplinētība, komunikācijas un sadarbības prasmes, prasme strādāt komandā un individuāli.

**Amata pienākumi:**

* izskatīt fizisku un juridisku personu iesniegumus un sūdzības un  sagatavot atbilžu vai administratīvo aktu projektus;
* pārstāvēt Pašvaldības policijas intereses valsts un pašvaldības iestādēs, citās institūcijās un tiesās;
* sagatavot nepieciešamos dokumentus tiesvedību procesos, tajā skaitā, prasības pieteikumus, paskaidrojumus, apelācijas un kasācijas sūdzības, izpildu dokumentus u.c., kā arī pārstāvēt Jelgavas pašvaldības policijas iestādi pirmstiesas izmeklēšanas un prokuratūras iestādēs, kā arī tiesā, tiesvedību procesos administratīvajās lietās, civillietās un kriminālprocesos;
* izstrādāt Pašvaldības policijas darbību reglamentējošus dokumentu projektus, civiltiesiskus līgumus, sadarbības līgumus un vienošanās projektus, kā arī organizēt šo līgumu noslēgšanu;
* izskatīt, analizēt un sagatavot atzinumus par citu institūciju sagatavotajiem dokumentu projektiem par Pašvaldības policijas darba nodrošināšanas un uzlabošanas jautājumiem, nodrošinot normatīvo aktu ievērošanu;
* sniegt juridiska rakstura konsultācijas Pašvaldības policijas darbiniekiem par Pašvaldības policijas darbību reglamentējošiem jautājumiem;
* veikt Pašvaldības policijas darbību reglamentējošo dokumentu un citu dokumentu projektu tiesiskuma pārbaudi.

**Piedāvājam:**

* darba vietu ar pilnas slodzes darba laiku;
* mēnešalgu 1571.00 EUR;
* nelaimes gadījumu apdrošināšanu;
* veselības apdrošināšanu (pēc pārbaudes laika);
* papildus Darba likumā noteiktajam obligāti piešķiramajam papildatvaļinājumam, apmaksātu papildatvaļinājumu atbilstoši darbinieka darba rezultātiem (trīs vai piecas darba dienas);
* pabalstu līdz 50 procentiem no mēnešalgas vienu reizi kalendāra gadā, aizejot ikgadējā apmaksātajā atvaļinājumā;
* daudzveidīgu darbu, profesionālu un atsaucīgu kolēģu komandu.

**Pieteikuma dokumenti:**

* motivēts pieteikums;
* dzīves un iepriekšējās darba pieredzes apraksts (CV).

**Pieteikšanās termiņš – līdz 2023.gada 18.oktobrim**

Dokumentus iesūtīt elektroniski pa e-pastu **personals@policija.jelgava.lv**

Tālrunis uzziņām: 63022251.

Jelgavas pašvaldības policija sazināsies ar pretendentiem, kuri tiks aicināti uz interviju.

*Piesakoties konkursam uz vakanto amatu, kandidāts piekrīt savu personas datu apstrādei atlases konkursa mērķim - pretendentu atlases nodrošināšanai.*

*Personas datu apstrādes pārzinis ir Jelgavas valstspilsētas pašvaldība. Personas dati tiks glabāti sešus mēnešus no konkursa rezultātu paziņošanas brīža.*

*Informācija par personas datu apstrādi skatāma pašvaldības tīmekļvietnē sadaļā “Personas datu apstrāde” paziņojumā datu subjektiem –*

*“Personas datu apstrādes paziņojums Jelgavas valstspilsētas pašvaldības personāla atlases procesa dalībniekiem (pretendentiem)”.*